Legal Document

Category: 117

Text:
24. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 883 της 20/30 Δεκ. 1968 (ΦΕΚ Α΄ 308) Περί καθορισμού της κατά τόπον αρμοδιότητος (περιφερείας) των φορολογικών Εφετείων Αθηνών και Πειραιώς. Έχοντες υπ’ όψιν:1)Την διάταξιν της παρ. 5 του άρθρ. 2, ως και την διάταξιν του άρθρ. 3, του δια του υπ’ αριθ. 3845/1958 Ν.Δ/τος κυρωθέντος Κώδικος οργανισμού των φορολογικών δικαστηρίων, 2)το υπ’ αριθ. 5α/9.10.1968 πρακτικόν γνωμοδοτήσεως του Ανωτάτου Δικαστικού Συμβουλίου Διοικητικής Δικαιοσύνης και 3)το υπ’ αριθ. 782/27.11.1968 πρακτικόν γνωμοδοτήσεως του Α΄ Τμήματος του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-1.Η αρμοδιότης του φορολογικού Εφετείου Πειραιώς επεκτείνεται από της 1 Φεβρ. 1969 και επί των περιφερειών των φορολογικών Πρωτοδικείων Λεβαδείας, Λαμίας, Λαρίσης και Βόλου, αίτινες μέχρι τούδε υπήγοντο εις την αρμοδιότητα του φορολογικού Εφετείου Αθηνών, τροποποιουμένων των εδαφ. α και β της παρ. 1 του άρθρ. 5 του υπ’ αριθ. 754/1963 Β.Δ/τος. 2.Η αρμοδιότης του φορολογικού Εφετείου Αθηνών περιορίζεται, από της αυτής ως άνω ημερομηνίας, μόνον επί της περιφερείας του φορολογικού Πρωτοδικείου Αθηνών. 3.Αι μέχρι της 31 Ιαν. 1969 υφιστάμεναι εκκρεμείς εφέσεις κατ’ αποφάσεων των Φορολογικών Πρωτοδικείων Λεβαδείας, Λαμίας, Λαρίσης και Βόλου, παραπέμπονται προς εκδίκασιν εις το δια του παρόντος καθιστάμενον αρμόδιον φορολογικόν Εφετείον Πειραιώς, πλην εκείνων, εφ’ ων εχώρησεν η πρώτη επ’ ακροατηρίου συζήτησις, αίτινες εξακολουθούσιν υπαγόμεναι εις την αρμοδιότητα του φορολογικού Εφετείου Αθηνών. (Μετά τη σελ. 356,46(η) Σελ. 356,4601 Τεύχος ΣΤ122-Σελ.109 Οργανισμός Φορολογικών Δικαστηρίων 27.Ι.α.24 27.Ι.α.24 Οργανισμός Φορολογικών Δικαστηρίων